Slušam

1. Odglumi s prijateljem/prijateljicom iz razreda nekoliko razgovora u kojima ćete prikazati različite situacije: govornik govori, a sugovornik pozorno sluša, govornici govore u isto vrijeme, govornik govori, sugovornik ga ne sluša ili ne razumije itd.

Nakon razgovora iznesite dojmove o odglumljenim situacijama – što vam se svidjelo, a što nije.

Navedite obilježja kvalitetnoga razgovora.

2. Poslušaj na YouTubeu radijsku emisiju Mali i veliki lažljivci Novinarske družine OŠ Ivana Gorana Kovačića iz Slavonskoga Broda (<https://www.youtube.com/watch?v=WtkFUpir43k>).

Prati sadržaj radijske emisije s pomoću sljedećih tehnika aktivnog slušanja.

TIJEKOM SLUŠANJA EMISIJE:

* Zabilježi naziv i osnovne podatke o emisiji.
* Napiši temu koja se u emisiji obrađuje.
* Obrati pozornost na novinarske oblike (zvuk i glazbu).
* Zapiši koje se osobe pojavljuju u emisiji.

NAKON SLUŠANJA:

* Napiši izvješće o poslušanoj radijskoj emisiji u koje ćeš uvrstiti bilješke tijekom slušanja emisije. U zaključku izvješća izreci svoj dojam o poslušanoj radijskoj emisiji te stav o temi koja se u emisiji obrađuje.